Skólastjórnendur leik - , grunn - og tónlistarskóla sátu fundinn undir fyrsta lið á dagskránni . Áheyrnarfulltrúar grunnskóla , Sigurbjörg Hvönn Kristjánsdóttir , Helena Rós Einarsdóttir , Þórunn Guðgeirsdóttir og Bára Stefánsdóttir sátu fundinn undir liðum 1 - 6 . Skólastjórnendur leik - , grunn - og tónlistarskóla sátu fundinn undir lið 1 . Skólastjórar grunnskólanna fylgdu síðan eftir þeim liðum á dagskrá fundarins sem varða þeirra skóla sérstaklega . 1 . Áhrif nýrrar persónuverndarlöggjafar á starfsemi á fræðslusviði Aron Thorarensen , verkefnisstjóri innleiðingar nýrrar persónuverndarlöggjafar í sveitarfélaginu mætti á fund nefndarinnar og fór yfir áætlun fyrir innleiðinguna og kynnti ýmsa þætti sem snúa að stofnunum á fræðslusviði sérstaklega . Ruth Magnúsdóttir , skólastjóri Egilsstaðaskóla , lagði ríka áherslu á að fram færi frumfræðsla til starfsmanna , foreldra og nemenda um framkvæmd og áhrif þessarar nýju löggjafar sem allra fyrst og jafnframt að hafin væri vinna við miðlægar verklagsreglur fyrir stofnanirnar . Eftirfarandi bókun lögð fram : Það verður að teljast með ólíkindum að hið opinbera hafi ekki undirbúið betur innleiðingu jafn viðamikilla laga og ný persónuverndarlög eru . Enn á ný sitja sveitarfélög uppi með risavaxið verkefni sem þeim er ætlað að leysa á örskömmum tíma þó það snerti starfsemi allra stofnana sveitarfélagsins . Þannig er fjölmörgum spurningum ósvarað hvað varðar áhrif laganna á skólaumhverfið nú þegar allir skólar landsins eru að hefja starfsemi sína . Skorað er á ríkið að koma með afgerandi hætti að þessari vinnu , t.a.m. með ráðgjöf og fræðslu . Samþykkt samhljóða með handauppréttingu . Ruth Magnúsdóttir , skólastjóri Egilsstaðaskóla , kynnti erindið . Ljóst er að vegna aðstæðna í nemendahópnum hefur skapast aukin stuðningsþörf . Fræðslunefnd samþykkir fyrir sitt leyti að brugðist verði við þeirri þörf , en fer þess á leit að leitast verði við að mæta afleiddum kostnaði innan samþykktrar fjárhagsáætlunar eftir því sem unnt er . Samþykkt samhljóða með handauppréttingu .